Συντεταγμένες: 46°8′27″N 12°12′56″E﻿ / ﻿46.14083°N 12.21556°E﻿ / 46.14083; 12.21556

Το **Μπελλούνο** (ιταλικά: *Belluno*) είναι πόλη και κοινότητα στην Ιταλία, η πρωτεύουσα της Επαρχίας Μπελλούνο μίας από τις επτά Επαρχίες της Περιφέρειας Βένετο. Η έκταση της πόλης είναι 147.22 τετραγωνικά χιλιόμετρα και ο πληθυσμός σύμφωνα με την απογραφή του 2018 35.710 κάτοικοι, η πυκνότητα πληθυσμού στο Μπελλούνο είναι 240 κάτοικοι ανά τετραγωνικό χιλιόμετρο. Το Μπελλούνο βρίσκεται περίπου 100 χιλιόμετρα βόρεια από την Βενετία και είναι η σημαντικότερη πόλη στις Δολομιτικές Άλπεις. Συνορεύει στα βόρεια με τις Δολομιτικές Άλπεις και στα νότια με την προέκταση των Άλπεων που χωρίζει το Μπελλούνο με την πεδιάδα της Βενετίας, είναι ένας από τους δημοφιλέστερους τόπους στον κόσμο για Σκι. Η μέση ετήσια θερμοκρασία του Μπελλούνο είναι 9 βαθμοί και η μέση ετήσια βροχόπτωση 1.37 μέτρα. Το όνομα της πόλης έχει Κέλτικη προέλευση και μεταφράζεται ως *"υπέροχος λόφος"*, αυτό δείχνει την ευνοϊκή θέση της πόλης στην κοιλάδα.

Ιστορία
-------

Η πρόσοψη της εκκλησίας του Σαν Ρόκκο.
Ο πληθυσμός της πόλης ήταν στην αρχαιότητα σε συντριπτική πλειοψηφία Βενετικός αλλά υπήρχε και ένα μικρό ποσοστό Κελτών, καθώς η Ρωμαϊκή αυτοκρατορία επεκτάθηκε βόρεια προς τις Άλπεις οι Κέλτες συγχωνεύτηκαν ή μετανάστευσαν. Η πόλη ορκίστηκε πίστη στην Ρώμη (225 π.χ.) και την βοήθησε στους πολέμους της με τους Κέλτες και τον Αννίβα όταν ξέσπασε ο Β΄ Καρχηδονιακός Πόλεμος. Το Μπελλούνο ιδρύθηκε γύρω στο 220 - 200 π.χ. με πολλές εμπορικές και στρατιωτικές σχέσεις με τους Ρωμαίους προμηθεύοντας την Δημοκρατία με σίδηρο και χαλκό. Τον 2ο αιώνα π.χ. που οι Ρωμαίοι επεκτάθηκαν βόρεια η πόλη ενώθηκε πολιτικά και διοικητικά με την Ρωμαϊκή Δημοκρατία. Το διάστημα που μεσολάβησε από την χρονιά που δολοφονήθηκε ο Ιούλιος Καίσαρ μέχρι την άνοδο του Αυγούστου το Μπελλούνο έγινε αποικία της Ρώμης και κατοικήθηκε από την Ρωμαϊκή φυλή Παπίρια. Με τον Αύγουστο ενσωματώθηκε στην *"Περιοχή Χ"* ή *"Βενετία και Ίστρια"* και κυβερνήθηκε από το *"Συμβούλιο των Πρεσβυτέρων"*. Ένας από τους επιφανέστερους κατοίκους του Μπελλούνο ήταν ο Γάιος Φλάβιος Χοστίλιους και η σύζυγος του Δομήτια, οι σαρκοφάγοι τους βρίσκονται από τον 3ο αιώνα στην εκκλησία του Αγίου Στεφάνου.

Όταν έπεσε η Δυτική Ρωμαϊκή Αυτοκρατορία την περιοχή κατέκτησαν τον 6ο αιώνα οι Λομβαρδοί και τον 8ο αιώνα ο Οίκος των Καρολιδών, ο περίφημος *"Θησαυρός του Μπελλούνο"* που βρίσκεται σήμερα στο Βρετανικό Μουσείο χρονολογείται από εκείνη την περίοδο. Από τα τέλη του 9ου αιώνα η πόλη κυβερνήθηκε από έναν *"επίσκοπο-κόμη"* που δέχτηκε ένα κάστρο και τείχη, αργότερα πέρασε στην κατοχή των Γιβελλίνων. Μετά την ενσωμάτωση του Τρεβίζο κατακτήθηκε από την Δημοκρατία της Βενετίας (1404) και έγινε σημαντικό κέντρο μεταφοράς ξυλείας μέσω του ποταμού Πιάβε. Παρέμεινε στην Βενετία μέχρι την πτώση της Δημοκρατίας (1797), στην συνέχεια πέρασε στην Αυστροουγγαρία και στο Βασίλειο της Ιταλίας (1866). Ο σεισμός του 1873 κατέστρεψε το μεγαλύτερο τμήμα της πόλης και τον Καθεδρικό ναό.

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 4562. Ανακτήθηκε στις 6  Αυγούστου 2018.
2. ↑  «Superficie di Comuni Province e Regioni italiane al 9 ottobre 2011». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.
3. ↑  «Popolazione Residente al 1° Gennaio 2018». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.
4. ↑
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 30 Ιουνίου 2019. Ανακτήθηκε στις 11 Απριλίου 2019.
6. ↑  Εγκυκλοπαίδεια Μπριτάνικα. 3 (11η έκδοση). Πανεπιστήμιο του Κέιμπριτζ. σ. 710.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Μπελούνο**  |

* ISTAT
* ISTAT Αρχειοθετήθηκε 2019-06-30 στο Wayback Machine.

|  |  |  |  |  |  |  |
| --- | --- | --- | --- | --- | --- | --- |
| 

| π • σ • ε
 Δήμοι της Επαρχίας του Μπελλούνο |
| --- |
|  |
| 
Άγκορντο · Αλάνο ντι Πιάβε · Άλλεγκε · Αλπάγκο · Αρσιέ · Αουρόντσο ντι Καντόρε · Μπελλούνο · Μπόρκα ντι Καντόρε · Μπόργκο Βαλμπελλούνα · Καλάλτσο ντι Καντόρε · Κανάλε ντ'Άγκορντο · Τσεντσενίγκε Αγκορντίνο · Τσεζιοματζόρε · Κιές ντ'Αλπάγκο · Τσιμπιάνα ντι Καντόρε · Κόλλε Σάντα Λουτσία · Κομέλικο Σουπεριόρε · Κορτίνα ντ'Αμπέτσο · Ντάντα ντι Καντόρε · Ντομέτζε ντι Καντόρε · Φαλκάντε · Φέλτρε · Φοντσάζο · Γκοζάλντο · Λα Βάλλε Αγκορντίνα · Λαμόν · Λιμάνα · Λιβιναλλόνγκο ντελ Κολ ντι Λάνα · Λονγκαρόνε · Λορεντσάγκο ντι Καντόρε · Λότσο ντι Καντόρε · Οσπιτάλε ντι Καντόρε · Πενταβένα · Περαρόλο ντι Καντόρε · Πιέβε ντι Καντόρε · Πόντε νελλε Άλπι · Κουέρο Βας · Ριβαμόντε Αγκορντίνο · Ρόκκα Πιέτορε · Σαν Γκρεγκόριο νελλε Άλπι · Σαν Νικολό ντι Κομέλικο · Σαν Πιέτρο ντι Καντόρε · Σαν Τομάζο Αγκορντίνο · Σαν Βίτο ντι Καντόρε · Σάντα Τζουστίνα · Σάντο Στέφανο ντι Καντόρε · Σέντικο · Σέλβα ντι Καντόρε · Σερέν ντελ Γκράππα · Σοσπιρόλο · Σοβερτσένε · Σοβραμόντε · Ταϊμπόν Αγκορντίνο · Τάμπρε · Βαλ ντι Τζόλντο · Βαλλάντα Αγκορντίνα · Βάλλε ντι Καντόρε · Βίγκο ντι Καντόρε · Βόντο ντι Καντόρε · Βολτάγκο Αγκορντίνο · Τζοππέ ντι Καντόρε |  |
|  |
| 
**Δήμοι του Βένετου** |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ιταλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 157092112
* LCCN: n79041999
* GND: 4087135-6
* SUDOC: 028108957
* NKC: ge216547

 |

 |